**Odpoveď na doručenú otázku:**

Na základe doručenej žiadosti o vysvetlenie súťažných podkladov zo dňa 2.12.2022, sprístupňujeme nasledujúcu odpoveď:

**Otázka**:

Súčasťou príloh Zmluvy je aj príloha C - Zodpovednostné poistenie zhotoviteľa a poistenie diela. K poisteniu zodpovednosti zhotoviteľa nemáme výhrady, keďže poistenie zodpovednosti podnikateľa je všeobecne platný dokument pre jeho činnosť.  
Keďže poisťovne poisťujú len konkrétne diela na presný časový úsek podľa uzavretej zmluvy, je verejným obstarávateľom požadované predloženie poistenia každej konkrétnej časti diela uchádzačmi do súťaže? Poistením konkrétneho diela vznikajú všetkým uchádzačom v prípade neúspešnosti nemalé nenávratné náklady spojené s jeho úhradou (a predlžovaním podľa dátumu začatia platnosti poistenia, vzhľadom na nepodpísanú zmluvu, bez konkrétneho termínu realizácie). Pri účasti na všetkých častiach je to v radoch niekoľkých tisícov eur. Vznikom takýchto vysokých nenávratných nákladov by verejný obstarávateľ obmedzil možnosť konkurencie mikropodninkom, malým aj stredným podnikom. Mohol by verejný obstarávateľ upraviť túto podmienku na predloženie prílohy C iba úspešnému uchádzačovi?

**Odpoveď:**

Predloženie poistenia každej konkrétnej časti diela uchádzačmi verejný obstarávateľ požaduje najneskôr v deň prevzatia staveniska, a teda až od úspešného uchádzača. Toto poistenie nie je podmienkou účasti k predloženiu ponuky, v súlade so zverejneným návrhom realizačnej zmluvy, ktorá je súčasťou súťažných podkladov, a to článkom 10, bod 10.1, ktorý hovorí, že:

*„Zhotoviteľ je povinný predložiť objednávateľovi doklady o platnom poistení na celú dobu zhotovovania diela najneskôr v deň prevzatia staveniska.“*

V Žiari nad Hronom, 2.12.2022 Mgr Martina Klacek